《东坡画竹为周仲辉题》
明代·王汝玉

眉山一代称文雄，落笔往往凌长虹。时将书法作画法，墨花洒出皆神工。

一枝老干欺霜雪，数叶翛翛更清绝。俨如端笏立朝时，馀子纷纷莫能折。

至今看画精爽生，恍疑玉局攀云軿。诗成拜写发长叹，南山一带横空青。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。